Доклад на реализиран проект „Лидери за устойчиво бъдеще“

Въведение:

*Проектът "Лидери за устойчиво бъдеще" е насочен към формиране на екологично съзнание и усвояване на устойчив начин на живот сред учениците. Неговото осъществяване стана възможност чрез организация „Благотворител“, която оказа финансова подкрепа за изпълнението на дейностите, заложени в проекта. Различните образователни и активни дейности спомогнаха за подобряването на екологичната култура и формираха по - отговорно отношение към природата у учениците. Тази година ПМГ Благоевград взе участие и в ежегодния конкурс в рамките на Националната кампания „Чиста околна среда“ за 2024 г. Нашето училище успешно кандидатства за финансиране, предоставено от ПУДООС, за най-оригинален и екологично познавателен проект на тема „Обичам природата и аз участвам“.*

Въведение: Нарастващите екологични предизвикателства изискват активен подход в образованието и възпитанието на младите хора за воденето на екологосъобразен начин на живот. Проектът "Лидери за устойчиво бъдеще" съчетава теоретично обучение с практическа дейност, като ангажира учениците директно в опазването на околната среда и развиване на устойчиви умения, които могат да прилагат в ежедневието си. В изложението са представени изпълнените дейности, както и описание на тяхното положително въздействие върху младите хора.

Изложение:

Седмица на екологията: В рамките на едноседмично събитие са организирани различни активности, включително информационни игри, информационни кампании за екологични проблеми и решения, както и създаване на еко-клубове, където учениците активно участват в екологични проекти.

Зелени пионери: Организира се акция за засаждане на фиданки в парк "Македония" в Благоевград, където ученици от ПМГ засадиха 15 японски върби, допринасяйки за подобряване на градската среда и качеството на въздуха.

„Think Green“: Проведе се междуучилищно състезание с фокус върху екологични въпроси, целящо да активизира учениците да търсят информация за опазване на околната среда и да формират практически умения за екологично поведение.

Анкета за устойчив начин на живот: Изготви се анкета сред 106 ученика за трудностите при воденето на устойчив начин на живот, като резултатите показваха готовността за промяна на младите хора към по-екологично бъдеще.

Екологичен календар: Проведоха се мероприятия по важни екологични дати, като Ден на рециклирането, Международен ден на Земята, Седмица на гората, с цел осведомяване и активизиране на обществеността.

Пунктове за разделно събиране: В училище са обособени пунктове за разделно събиране на рециклируеми материали, което стимулира и дава възможност на учениците да усвоят екологичните практики.

Инициатива „Мисли екологично, вземи торба!“: На 22 април се раздадоха 150 повторно използваеми торби пред супермаркет в Благоевград, като част от усилията за намаляване на пластмасовите отпадъци. Идеята беше много добре приета от гражданите на града, които не само намалиха употребата на еднократна пластмаса, но и се мотивираха да бъдат по-осъзнати и отговорни в действията си към природата.

Създаване на Instagram страница: Проектът разполага с активна Instagram страница, където редовно се публикуват обновления за дейностите, вдъхновяващи младите хора и предоставящи полезни екологични съвети, улесняващи ангажираността и осведомеността. Страницата на Ученическия парламент да училището също отразява актуална информация за различни екологични инициативи и мотивира учениците.

В проекта на тема „Обичам природата и аз участвам“ сме заложили разнообразни дейности, които целят опазване на околната среда и активно включване на учениците и общността. Основната цел на проекта е не само да подобрим местната екологична ситуация, но и да насърчим младите хора да се ангажират активно с природата и да оценят значението на откритите зелени пространства. Дейностите, които са заложени в проекта и са извършени или търпят процес на изпълнение, са представени на следващите редове.

Дейности:

1. Оформяне на зона за отдих и образование - проектът цели изграждането на пейки и масички за шах, както и кошчета за отпадъци. Това пространство ще предложи мултифункционална зона, която насърчава съвместното учене и отдих на открито. Нужните консумативи вече са поръчани и предстои да бъдат инсталирани. Значимостта на това място се корени в мотивирането на младите хора да прекарват време на открито и да се свързват с природата.

2. Изграждане на зелена ограда - на 12 октомври 2024 г. успешно завършихме изграждането на зелена ограда в училищния двор от иглолистни туи. Целта на оградата е да намали вредните въглеродни емисии от минаващата в непосредствена близост до училището улица. Това е стъпка не само към подобряване на въздуха, който дишаме, но и към създаване на привлекателна среда за учене и отдих.

3. Организиране на акцията за почистване на еко пътека „Кръста“ - заложена е акция за почистване на местна екологична пътека, в която ще бъдат включени голяма част от учениците. Тази дейност е от съществено значение, тъй като чрез активното участие на младите хора в опазването на природата, не само се подобрява околната среда, но и се възпитава чувство на отговорност и ангажираност към природата.

4. Възстановяване на седалковата зона - заложената дейност цели ремонт и боядисване на седалковата зона около училищните игрища, за да бъде създадена по-привлекателна и безопасна среда за учениците. Това не само че подобрява условията за игра, но и насърчава младежите да използват откритите пространства активно.

5. Закупуване на консумативи за еко акции - планирано е да се закупят чували и ръкавици, които ще се използват по време на организираните екологични мероприятия. Подготовката на необходимите материали е важна стъпка за осигуряване на успешното протичане на акциите и включването на всички участници.

6. Създаване на дигитална карта на замърсените местности - като гимназия с основен интерес към дигитализацията и новите технологии, имаме за цел да създадем дигитална карта, която ще показва замърсените места, градски и паркови пространства и речни корита. Тази карта ще бъде актуализирана регулярно, за да осигури информация за екологичната ситуация в региона и да улесни организирането на еко акции. Тази инициатива е важна, за да можем да идентифицираме проблемите и да планираме необходимите действия за подобряване на нашата среда.

Заключение

В заключение, искаме да подчертаем, че проектът „Чиста околна среда 2024 г.“ се финансира от ПУДООС и е в активна фаза на изпълнение. С гордост можем да заявим, че всички планирани дейности се реализират в срок и с висок стандарт. Планираме до края на годината проектът да бъде изцяло завършен, като по този начин ще създадем устойчиви ползи за нашата общност и околната среда. Убедени сме, че резултатите от нашите усилия ще насърчат младите хора да продължат да се ангажират активно с опазването на природата и да ценят зелените пространства на Благоевград.

Заключение:

Проектът "Лидери за устойчиво бъдеще" демонстрира значителен напредък в обучението и ангажираността на учениците към екологични дейности. Сътрудничеството между училището, местните организации и широката общност, заедно с дигиталното присъствие, е от съществено значение за постигане на устойчиви промени в поведението и отношението към околната среда. Нашата училищна общност вече е активно ангажирана, отговорна и образована по темата за екологията и предизвикателствата, пред които сме изправени с оглед на огромната икономическа експанзия и постоянното замърсяване и злоупотребяване с природните ресурси. Основната ни бъдеща цел е гимназията ни да стане траен възпитател в екологичната култура и ценности чрез включването и организирането на разнообразни акции, лекции и образователни екскурзии.